Okresná prokuratúra Rimavská Sobota 
Jesenského 1, 979 80 Rimavská Sobota 1

Sp. zn. : 1 Pv 175/13/6609	Rimavská Sobota, 14.4.2014
EEČ : 2-49-50-2014

U Z N E S E N I E

Trestná vec:	obvinená XXXXX  
Prečin:	krádeže podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov.

Rozhodol: 	prokurátor Okresnej prokuratúry Rimavská Sobota
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Rimavská Sobota zo dňa 20.3.2013, spisová značka 1 Pv 175/13/6609, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
aj napriek tomu, že bola v blokovom konaní postihnutá za priestupok proti majetku a to blokom Obvodného oddelenia PZ Rimavská Sobota č. blokov C 467117, C 467118, C 467119 z 23.10.2012, právoplatnými dňa 23.10.2012, dňa 15.03.2013 v čase o 13.24 h v Obchodnom dome XXXXX na XXXXX odcudzila potraviny rôzneho druhu v hodnote 13,44 €, ktoré ukryla do príručnej kabelky a takto bez zaplatenia prešla cez pokladňu, kde bola prichytená pracovníkom strážnej služby, čím spôsobila spoločnosti XXXXX XXXXX, XXXXX, XXXXX škodu vo výške 13,44 €,

Uznesením prokurátora Okresnej prokuratúry Rimavská Sobota zo dňa 20.3.2013, spisová značka 1 Pv 175/13/6609, bola určená obvinenej skúšobná doba v trvaní 12 mesiacov.
Odôvodnenie:
	Dňa 15.03.2013 poverený príslušník Obvodného oddelenia PZ Rimavská Sobota podľa § 199 ods. 1 Tr. poriadku začal trestné stíhanie a súčasne vzniesol podľa § 206 ods. 1 Tr. poriadku obvinenie obvinenej XXXXX, na tom skutkovom základe tak, ako je to uvedené vo výrokovej časti tohto uznesenia. Vykonaným skráteným vyšetrovaním bolo zistené, že sú splnené podmienky na podmienečné zastavenie trestného stíhania a preto som dňa 20.03.2013 rozhodol o podmienečnom zastavení trestného stíhania obvinenej, pričom som určil skúšobnú dobu podľa § 216 ods. 2 Tr. poriadku na jeden rok od právoplatnosti uznesenia o podmienečnom zastavení trestného stíhania teda do 26.03.2014. 

Následným vyžiadaním správ som zistil, že obvinená sa v mieste bydliska správala riadne a viedla riadny život. Zo správy Okresného úradu Rimavská Sobota, odbor všeobecnej vnútornej správy vyplýva, že obvinená nie je evidovaná počas skúšobnej doby ako osoba, ktorá by sa dopustila priestupku. Lustráciou v systémoch Policajného zboru neboli zistené žiadne záznamy o podozrení, resp. aj vznesení obvinenia obvinenej. Z odpisu registra trestov neboli zistené žiadne záznamy, z ktorých by vyplývalo odsúdenie za akýkoľvek trestný čin. 
	
	Preskúmaním správ na obvinenú bolo zistené, že sú splnené podmienky na jej osvedčenie sa podľa § 217 ods. 1 Tr. poriadku. 

	Podľa § 217 ods. 1 Tr. poriadku  ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Z vyššie uvedených dôvodov som rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú môžu podať obvinená a poškodený v lehote do troch dní od jeho oznámenia u prokurátora Okresnej prokuratúry Rimavská Sobota. O sťažnosti bude rozhodovať prokurátor Krajskej prokuratúry v Banskej Bystrici. Sťažnosť má odkladný účinok. 

JUDr. Slavomír Šamin
prokurátor